SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: PaedDr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Dánsko
Mesto:				Kodaň 
Termín:			11. 02. – 12. 02. 2019
Prijímajúca organizácia:     	Play the Game
Adresa:			Hotel Imperial 
                                                Vester Farimagsgade 9
                                                1606 København

Účel cesty:	Účasť na projekte s názvom „Národný pozorovateľ antidopingového riadenia“ (National Anti-Doping Governance Observer: Benchmarking Governance in National Anti-Doping Organisations’ (NADGO))

Spôsob financovania: 	ZPC bola financovaná z rozpočtu Antidopingovej agentúry SR a projektu ERASMUS + Sport.

3.	RÁMCOVÝ PROGRAM POBYTU

Dátum/čas:	11. 2. 2019	11.00 – 18.00 hod. 
	12. 2. 2019    	08:30 – 14:00 hod.

Navštívená organizácia:	Play the Game, Dánsky Inštitút pre športové štúdie.

Projekt:	Prvé koordinačné stretnutie partnerov projektu „Národný pozorovateľ antidopingového riadenia“. 

4.	PRIEBEH KOORDINAČNÉHO STRETNUTIA

Cieľom projektu je vyvinúť súbor ukazovateľov, ktoré sa majú použiť na hodnotenie a porovnávanie riadenia v národných antidopingových organizáciách (ďalej len NADO) v členských štátoch EÚ. V rámci projektu sa uskutoční analýza na preskúmanie vzťahov NADO s vládnymi a športovými organizáciami s cieľom preskúmať funkčnú nezávislosť národných antidopingových aktivít. Hlavným cieľom projektu je zvýšiť transparentnosť a nastaviť postupy v národných antidopingových organizáciách s cieľom pomôcť športovcom získať dôveru vo vnútroštátne systémy vytvorené na ochranu ich práv a prostredia bez dopingu.
Pracovného stretnutia sa zúčastnili zástupcovia akademickej pôdy z Katolíckej univerzity v Lovani, Univerzity vo Varšave a Nemeckej športovej univerzity v Kolíne nad Rýnom. Ďalšími dôležitými partnermi sú zástupcovia športovcov z organizácií FairSport a EU Athletes. Za národné antidopingové agentúry boli vybrané krajiny Nemecko (NADA), Írsko, Poľsko (POLADA), Dánsko (ADD) a Slovensko (SADA). Do projektu je zapojený aj Inštitút národných antidopingových organizácií (iNADO). 
Projekt je rozložený do viacerých fáz. V prvej fáze bude spracovaná literatúra ohľadom nastaveného projektu. Ďalšou úlohou bude vypracovanie jednoduchého dotazníka pre športovcov, ktorý bude zameraný na prácu antidopingových organizácií. Predpokladá sa zapojenie okolo 2 500 športovcov. Samozrejme budeme sa snažiť rozoslať tieto dotazníky aj slovenským športovcom. Na základe pripomienok z prvého stretnutia výskumní pracovníci pripravia škálu indikátorov a potrebných princípov v oblasti dobrej správy pre antidopingové agentúry. V ďalšej fáze prebehne inventúra týchto výstupov a vypracuje sa Kód dobrej správy s indikátormi. Poslednou fázou bude pilotná štúdia možného nastavenia, zdokonaľovania a porovnávania dobrej správy vo veciach verejných pre antidopingové organizácie.  

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	pokračovať v medzinárodnej spolupráci, 
-	nadobudnuté poznatky a skúsenosti budú využité pri návrhoch projektov v  antidopingu,
-	iniciovať spoluprácu na uvedenom projekte na národnej úrovni,
-	implementácia úloh  a zodpovedností za projekt do činností Antidopingovej agentúry SR.

6.	ZOZNAM OBDRŽANEJ DOKUMENTÁCIE

Prehľad projektu:  predmet projektu, cieľové skupiny, metodológia a časový plán.

7.	PRÍNOS 

Musíme si uvedomiť, že pre veľké aj malé antidopingové organizácie platia rovnaké pravidlá, ale nie vždy majú tieto organizácie rovnakú podporu a podmienky na ich plnenie. Analýzou týchto rozdielov môžeme určiť maximálne možnosti a potreby pre každú národnú antidopingovú organizáciu vzhľadom na podporu.
Ďalším prínosom uvedeného projektu by mohli byť relevantné výstupy pre národnú antidopingovú stratégiu, ktorú by mali spoločne budovať športové hnutie a verejné inštitúcie.
	
8.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk a webovej stránke MŠVVaŠ www.minedu.sk   

Vypracoval: 	
PaedDr.  Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Schválil: 	
JUDr. Mgr. Martina Lubyová, PhD.
ministerka školstva